Diari Oficial de la Generalitat Valenciana


Sumari del DOGV 9904, del 30-07-2024 (2024/7791)

CORRECCIÓ DE ERRADES de la Resolució d’11 de juliol de 2024, del director general per la qual es convoquen, per a l’exercici 2024, les subvencions destinades a la contractació de persones desocupades menors de trenta anys per entitats locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7791

CVE
:   YASS-B-9061-8759

Data del document
:   25-07-2024

Organisme emissor
:   Labora, Servici Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * ajuda pública
    * accés a l'ocupació
    * ajuda a l'ocupació
    * treballador jove

En el DOGV 9896, de 18.07.2024 es va publicar la Resolució d’11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades menors de trenta anys per entitats locals de la Comunitat Valenciana (a partir d’ara, resolució de convocatòria).

En el seu preàmbul s’establix el següent: «Mitjançant esta convocatòria, Labora completa la relació d’ajuntaments beneficiaris de l’Orde 13/2024, i estén la capil·laritat d’esta tipologia de programes d’ocupació a tot el territori de la Comunitat Valenciana«. En conseqüència, la relació de municipis que poden sol·licitar la subvenció establida en l’annex II de la resolució de convocatòria, i composta per un total de 266 ajuntaments, queda com a complementària de l’establida en l’annex I de la Resolució d’11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades per entitats locals de la Comunitat Valenciana, per a la realització d’accions previstes en plans o procediments d’emergències en l’àmbit forestal (d’ara en avant Resolució convocatòria programa EMERGE 2024, que compta amb finançament per a 280 ajuntaments), i es garantix així que tots els municipis de la Comunitat Valenciana puguen resultar beneficiaris de programes d’ocupació.

Havent detectat un error pel qual els següents municipis: l’Alqueria d’Asnar, Vilafranca, Olocau, Agullent i Xilxes, segons els criteris establits sobre este tema, haurien d’haver sigut inclosos en l’annex I, «Relació de municipis que poden sol·licitar la subvenció», de la resolució convocatòria programa EMERGE 2024, s’ha procedit a esmenar l’error, i, com a resultat d’això, resulta errònia la inclusió dels municipis següents en este annex: Busot, Biar, Serra, Sant Joan de Moro, Alfara del Patriarca, que, en virtut d’això, passen a ser inclosos en l’annex II de la resolució de convocatòria.

En conseqüència, es procedix a corregir els errors advertits en l’annex II, «Relació de municipis que poden sol·licitar la subvenció», de la resolució de convocatòria.

On diu:

«L’Alqueria d’Asnar

Vilafranca

Olocau

Agullent

Xilxes/Chilches»;

Ha de dir:

«Busot

Biar

Serra

Sant Joan de Moro

Alfara del Patriarca»

  

València, 25 de juliol de 2024

Antonio Galvañ Díez

Director general